Eineltisteymi Norðlingaskóla Í eineltisteymi skólans eru eftirtaldir starfsmenn : Norðlingaskóli hefur sett fram viðmið sem lýsa einelti : Einelti er þegar einstaklingur verður margendurtekið og á afmörkuðu tímabili fyrir aðkasti á einhvern hátt frá einum eða fleiri aðilum . Einelti getur birst á margan hátt . Barnið skilið útundan í leik , barnið þarf að þola svipbrigði , augngotur , þögn eða algert afskiptaleysi . Barnið er þvingað til að gera eitthvað sem stríðir algerlega gegn réttlætiskennd þess og sjálfsvirðingu . Gengið er í skrokk á barninu . Uppnefni , stríðni eða niðurlægjandi athugasemdir . Hvíslast er á um barnið , flissað og hlegið . Neikvæð og skaðleg skilaboð um eða til einhvers sem er komið áleiðis í gegnum : Tölvupóst – Facebook – SMS – YouTube – Spjallrásir – Snapchat – Teknar myndir og birtar á netinu eða sendar með síma . Forvarnir í eineltismálum Starfsfólk skólans vinnur markvisst að því að byggja upp jákvæða sjálfsmynd og þjálfa félagsfærni og samskipti barnanna . Tekið er fram að einelti og ofbeldi sé ekki liðið . Umsjónarkennarar ræða við nemendur sína um hvað einelti er og hvert þeir eigi að snúa sér ef þeir verða vitni að eða verða fyrir einelti af einhverju tagi í skólanum . Í lífsleikninámi nemenda er m.a. fjallað um samskipti , tilfinningar og þar með einelti . Almennri umræðu meðal starfsfólk um einelti er haldið opinni jafnt og þétt . Nemendur eru hvattir til að ræða í trúnaði við kennara / náms - og starfsráðgjafa ef þeim á einhvern hátt líður ekki vel í skólanum . Tengslakannanir / líðanakannanir eru lagðar fyrir einu sinni á vetri og eftir þörfum í samráði við náms - og starfsráðgjafa . Úrvinnsla og eftirfylgni er í höndum umsjónarkennara í samvinnu við náms - og starfsráðgjafa og kennarateymin . Boðleiðir ef upp kemur einelti í Norðlingaskóla Ef grunur er um einelti er umsjónarkennari látinn vita , hann kannar málið og virkjar eineltisteymið ef þurfa þykir . Eineltisteymið rannsakar málið m.a. með því að ræða við þolanda og geranda og aðra þá sem veitt geta upplýsingar . Fyrsta skrefið er að skoða hvort grípa þurfi til aðgerða sem miðast við að stöðva eineltið strax og hins vegar gæta þess að öryggi þolanda sé tryggt . Þetta er sem dæmi gert með því að setja á sérstaka gæslu og eftirlit í frímínútum eða í matsal . Teymið ræðir við málsaðila og foreldra þeirra , fyrst þann sem eineltið beinist að og síðan þann / þá sem taldir eru standa fyrir eineltinu . Starfsfólk sem sinnir gæsluhlutverki er upplýst um málið svo það geti haft vakandi auga með aðstæðum og hegðun þeirra barna sem um ræðir . Umsjónarkennari er í sambandi við forráðamenn og tryggir að ferill mála sé skráður . Starfsmenn skólans eru upplýstir um málið eftir atvikum . Skólastjóri ber ábyrgð á að starfið sé samhæft og kallar til starfsfólk sérfræðiþjónustu ef þurfa þykir . Sá sem einelti beinist að og sá / þeir sem stóðu fyrir eineltinu fá skipulegan stuðning og aðhald í a.m.k. 6 mánuði frá sitthvorum aðilanum . Skoða þarf einnig hvort bekkurinn / hópurinn þarf stuðning . Foreldrar eða skólar geta óskað eftir aðstoð sérstaks fagráðs ( www.gegneinelti.is ) sem starfar á ábyrgð mennta - og menningarmálaráðuneytisins ef ekki tekst að finna viðunandi lausn innan skóla eða sveitarfélags . Ákvörðun um úrvinnslu er tekin á grundvelli niðurstaðna og í samráði við málsaðila og eru þeir upplýstir um niðurstöðuna í samráði við foreldra málsaðila . Eineltisteymið fylgir málum eftir í allt að 6 mánuði .